section_heading: Životopis
paragraph_text: Ivan Padovec je u Zagrebu pohađao učiteljsku školu, a glazbu je učio kod J.K. Wisner-Morgensterna. U gitari je samouk. Javno je nastupao od 1827., te potom živio u Beču i nastupao u Europi. Godine 1848. vratio se potpuno slijep u Varaždin, gdje je podučavao, ponekad nastupao i skladao. Prema njegovu nacrtu je u Beču izrađena gitara s 10 žica (čuva se u zagrebačkom Muzeju za umjetnost i obrt) za koju je napisao i priručnik. Skladao je djela za gitaru i popijevke u kojima ima prizvuka hrvatskih pučkih napjeva.